Happy Songkran Festival การเมืองชัดเจนหนุนหุ้นไทย
โบรกฯชี้ตลาดสัปดาห์นี้แกว่ง Sideway ปริมาณซื้อขายชะลอตัวก่อนหยุดยาว แต่ Fund Flow ยังคงไหลเข้าจากความชัดเจนทางการเมืองที่มากยิ่งขึ้นช่วยกระตุ้นความเชื่อมั่นต่อการลงทุนหนุนภาพ SET ระยะกลางมีโอกาสปรับขึ้นต่อ
9 เม.ย. 2560

บล.โนมูระ พัฒนสิน ระบุในบทวิเคราะห์ (10 เม.ย.) คาดตลาดสัปดาห์นี้แกว่ง Sideway ด้วยปริมาณการซื้อขายในประเทศที่คาดจะชะลอตัวลง เนื่องจากเข้าสู่สัปดาห์สุดท้ายก่อนหยุดยาวช่วงเทศกาลสงกรานต์ โดยสัปดาห์นี้จะมีวันซื้อขายเพียง 3 วันทำการเท่านั้น แต่อย่างไรก็ตามสำหรับทิศทาง Fund Flow คาดจะยังคงไหลเข้าไทยต่อเนื่อง จากความชัดเจนทางการเมืองที่มากยิ่งขึ้นหลังรัฐธรรมนูญแห่งราชอาณาจักรไทย พ.ศ. 2560 มีการประกาศบังคับใช้ วันที่ 6 เม.ย. ที่ผ่านมา ส่งผลบวกต่อกระบวนการเลือกตั้ง ซึ่งคาดว่าจะสามารถเดินหน้าได้ตามแผนที่ประเมินไว้ และช่วยกระตุ้นความเชื่อมั่น ต่อการลงทุนในไทยและต่างประเทศเทศ ฟื้นตัวขึ้นหนุนภาพของ SET ระยะกลางยังคงมีโอกาสปรับขึ้นต่อ
ผสานกับแรงเก็งผลประกอบการไตรมาส 1 ซึ่งจะเริมทยอยรายงานช่วงหลังสงกรานต์ โดยกลุ่มแรกที่จะประกาศ คือ กลุ่มธนาคารพาณิชย์ มุมมองของฝ่ายวิจัยคาดกำไร BANK 8 แห่งที่ทำการศึกษา จะมีกำไรเติบโตรวม +9.8% จากช่วงเดียวกันในปีก่อน, และ +1.6% จากไตรมาสก่อน สะท้อนภาพเศรษฐกิจไทยมีแนวโน้มเชิงบวก เป็นปัจจัยเก็งกำไรเพิ่มเติม ผสานกับการฟื้นตัวของราคาสินค้าโภคภัณฑ์ ทั้งราคาน้ำมันดิบ, ก๊าซธรรมชาติ, ถ่านหิน, น้ำตาล และยาง คาดจะเป็นแรงหนุนต่อการเก็งกำไรต่อหุ้นที่เกี่ยวข้องมากยิ่งขึน
Weekly outlook : Sideway แนวต้าน 1,586/1,595 จุด แนวรับ 1,575/1,570 จุด
อ่านต่อ…
 